Durban-metropolisielid skiet glo vriendin doodArgieffoto “Hy is Woensdag in hegtenis geneem en sal na verwagting Vrydag in die Durbanse landdroshof verskyn,” het senior superintendent Eugene Msomi, woordvoerder van die eThekwini-metropolisie, Vrydag gesê. “Hy was nie tydens die voorval aan diens nie.” Die saak word deur die polisie en die onafhanklike polisie-ondersoekdirektoraat (Opod) ondersoek. “Die ondersoek sal bepaal of die beampte se dienspistool in die misdaad gebruik is.” Die Daily News berig die slagoffer, Rose Bell, was ŉ sakevrou. Kol. Jay Naicker en kapt. Thulani Zwane, woordvoerders van die polisie in KwaZulu-Natal, kon nie vir kommentaar bereik word nie. Moses Dlamini, woordvoerder vir Opod, was ook nie vir kommentaar beskikbaar nie.